CELEX: 32006D0527
Language: el
Date: 2006-07-27 00:00:00
Title: 2006/527/ΕΚ: Απόφαση της Επιτροπής, της  27ης Ιουλίου 2006 , σχετικά με τη χρηματοδότηση μελετών, αξιολογήσεων αντικτύπου και λοιπών αξιολογήσεων στους τομείς της ασφάλειας των τροφίμων, της υγείας και της καλής μεταχείρισης των ζώων και της ζωοτεχνίας

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 208/37
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 27ης Ιουλίου 2006
   σχετικά με τη χρηματοδότηση μελετών, αξιολογήσεων αντικτύπου και λοιπών αξιολογήσεων στους τομείς της ασφάλειας των τροφίμων, της υγείας και της καλής μεταχείρισης των ζώων και της ζωοτεχνίας
   (2006/527/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 20,
   Εκτιμώντας τα ακόλουθα:
   
               (1)
            
            
               Δυνάμει της απόφασης 90/424/ΕΟΚ, η Κοινότητα αναλαμβάνει ή ενισχύει τα κράτη μέλη ώστε να αναλαμβάνουν τις τεχνικές και επιστημονικές ενέργειες που είναι αναγκαίες για την ανάπτυξη κοινοτικής νομοθεσίας και εκπαίδευσης ή κατάρτισης στον κτηνιατρικό τομέα.
            
         
               (2)
            
            
               Η Ευρωπαϊκή Επιτροπή έχει θέσει ως πάγια προτεραιότητα τη διενέργεια μελετών, αξιολογήσεων αντικτύπου καθώς και συστηματικών και έγκαιρων αξιολογήσεων των προγραμμάτων δαπανών της, έτσι ώστε να ελέγχεται λογιστικά η διαχείριση των χορηγηθέντων πόρων και να προωθείται ένα πνεύμα αποκόμισης διδαγμάτων σε όλη τη δομή οργάνωσης, με ιδιαίτερη έμφαση στη διαχείριση βάσει αποτελεσμάτων.
            
         
               (3)
            
            
               Για να διενεργηθούν οι εν λόγω μελέτες και αξιολογήσεις, το τελευταίο τρίμηνο του 2004 προκηρύχθηκε διαγωνισμός με ανοικτή διαδικασία για τη σύναψη σύμβασης-πλαισίου με αντικείμενο την αξιολόγηση στους τομείς πολιτικής της ασφάλειας των τροφίμων, της υγείας και της καλής μεταχείρισης των ζώων και της ζωοτεχνίας.
            
         
               (4)
            
            
               Η σύμβαση-πλαίσιο συνήφθη στις 18 Ιουνίου 2005 για περίοδο 24 μηνών. Η εν λόγω σύμβαση-πλαίσιο παρέχει ήδη σχετικές πληροφορίες, οι οποίες χρησιμεύουν ως βάση για τη λήψη αποφάσεων σε κοινοτικό επίπεδο.
            
         
               (5)
            
            
               Όλα τα επιμέρους καθήκοντα υπόκεινται σε ειδικές συμφωνίες. Οι συμφωνίες αυτές υπογράφονται από την Επιτροπή και τον επιλεχθέντα αντισυμβαλλόμενο όπως ορίζεται στη σύμβαση-πλαίσιο.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΑΠΟΦΑΣΙΖΕΙ:
   Άρθρο μόνο
   Οι ενέργειες που περιγράφονται στο παράρτημα της παρούσας απόφασης εγκρίνονται για τους σκοπούς της χρηματοδότησής τους.
   
      Βρυξέλλες, 27 Ιουλίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
            Μέλος της Επιτροπής
         
      
   
   
      (1)  ΕΕ L 224 της 18.8.1990, σ. 19. Απόφαση όπως τροποποιήθηκε τελευταία με την απόφαση 2006/53/ΕΚ (ΕΕ L 29 της 2.2.2006, σ. 37).
   
      ΠΑΡΑΡΤΗΜΑ
      
         Τομέας: Ασφάλεια των τροφίμων, υγεία και καλή μεταχείριση των ζώων και ζωοτεχνία
      
         Νομική βάση: Απόφαση 90/424/ΕΟΚ σχετικά με ορισμένες δαπάνες στον κτηνιατρικό τομέα
      
         Καθήκοντα: 
      
                  —
               
               
                  Διάφορα είδη μελετών και άλλες υπηρεσίες, οι οποίες να υποστηρίζουν την εκπόνηση και την προετοιμασία των προτάσεων της Επιτροπής
               
            
                  —
               
               
                  Αξιολογήσεις εκ των προτέρων/αξιολογήσεις αντικτύπου
               
            
                  —
               
               
                  Ενδιάμεσες και εκ των υστέρων αξιολογήσεις
               
            Οι μελέτες και άλλες υπηρεσίες για την υποστήριξη της εκπόνησης και της προετοιμασίας της μελλοντικής πολιτικής της ΕΕ για την υγεία των ζώων (2007-2013) έχουν τεθεί ως προτεραιότητα στο πλαίσιο της ετήσιας στρατηγικής σχεδιασμού της Επιτροπής για το 2007. Ο προγραμματισμός των μελετών αυτών θα αποφασιστεί σύμφωνα με τα συμπεράσματα και τις συστάσεις της εν εξελίξει αξιολόγησης της κοινοτικής πολιτικής για την υγεία των ζώων.
      
         Πιστώσεις 2006: 17 04 02 — Λοιπές ενέργειες στον κτηνιατρικό τομέα, στον τομέα της προστασίας των ζώων και της δημόσιας υγείας: 900 000 ευρώ
      
         Προϋπολογισμός: 900 000 ευρώ για το δεύτερο έτος της σύμβασης-πλαισίου
      
         Αριθμός των προβλεπόμενων ειδικών ενεργειών: Περίπου 6
      Όλες οι ενέργειες διέπονται από κοινούς κανόνες για τις δημόσιες συμβάσεις: στην περίπτωση αυτή, πρόκειται για τη χρήση της υφιστάμενης σύμβασης-πλαισίου.